b'\n_START_ARTICLE_\nMark Strong\n_START_SECTION_\n\xc3\x89lete\n_START_PARAGRAPH_\nApja olasz, m\xc3\xadg anyja osztr\xc3\xa1k sz\xc3\xa1rmaz\xc3\xa1s\xc3\xba. A norfolki \xc3\xa1ltal\xc3\xa1nos iskol\xc3\xa1ba j\xc3\xa1rt. Eredeti neve Marco Giuseppe Salussolia, de mikor nagykor\xc3\xba lett megv\xc3\xa1ltoztatta a nev\xc3\xa9t, Mark Strongra. J\xc3\xa1tszott egy punk-rock band\xc3\xa1ban (The Electric Hoax and Private Party). K\xc3\xa9s\xc5\x91bb \xc3\xbcgyv\xc3\xa9dnek tanult a m\xc3\xbcncheni egyetemen, de egy \xc3\xa9v ut\xc3\xa1n otthagyta \xc3\xa9s visszak\xc3\xb6lt\xc3\xb6z\xc3\xb6tt Londonba. Itt el\xc5\x91sz\xc3\xb6r angolt \xc3\xa9s dr\xc3\xa1m\xc3\xa1t tanult a Royal Holloway-ben, majd k\xc3\xa9s\xc5\x91bb a Bristol Old Vic Theatre School-ban folytatta tanulm\xc3\xa1nyait._NEWLINE_Kezdetben f\xc5\x91leg sorozatokban t\xc5\xb1nt fel, ezekben szinte mindig fontos szerepet kapott. A Prime Suspect t\xc3\xb6bbr\xc3\xa9szes filmjeiben n\xc3\xa9pszer\xc5\xb1 karaktert (Larry Hall) alak\xc3\xadtott (1993-ban a harmadik r\xc3\xa9szben, 2003-ban pedig a hatodik r\xc3\xa9szben kapta meg a szerepet). A BBC k\xc3\xa9t sorozat\xc3\xa1ban is f\xc5\x91szerepet kapott (Our Friends in the North (1996) \xc3\xa9s The Long Firm (2004)). 2005-ben a The Long Firm sorozatban val\xc3\xb3 teljes\xc3\xadtm\xc3\xa9ny\xc3\xa9\xc3\xa9rt Broadcasting Press Guild Awarddal jutalmazt\xc3\xa1k, illetve jel\xc3\xb6lt\xc3\xa9k BAFTA d\xc3\xadjra is. F\xc5\x91szerepet j\xc3\xa1tszott a Jane Austen romantikus reg\xc3\xa9ny\xc3\xa9t feldolgoz\xc3\xb3 filmben, az Emm\xc3\xa1ban Kate Beckinsale oldal\xc3\xa1n. Nagyot alkotott egy 1997-es filmben is, a Focil\xc3\xa1zban, melyben Steve-et alak\xc3\xadtotta. Szerepelt a Roman Pola\xc5\x84ski-f\xc3\xa9le Twist Oliverben, ahol m\xc3\xa1r megmutathatta \xe2\x80\x9egonoszabb\xe2\x80\x9d \xc3\xa9nj\xc3\xa9t. A Sunshine c\xc3\xadm\xc5\xb1 film forgat\xc3\xa1sa sem volt sz\xc3\xa1m\xc3\xa1ra egyszer\xc5\xb1, mert volt, hogy hat \xc3\xb3r\xc3\xa1n kereszt\xc3\xbcl sminkelt\xc3\xa9k._NEWLINE_Szerepet kapott egy Guy Ritchie-filmben, a Revolverben, ahol Sortert, a dadog\xc3\xb3s, \xc3\xa9rzelemmentes b\xc3\xa9rgyilkost alak\xc3\xadtja. Ritchie-nek annyira megtetszett Strong alak\xc3\xadt\xc3\xa1sa, hogy k\xc3\xa9s\xc5\x91bb a Sp\xc3\xadlerben (ahol Archie-t alak\xc3\xadtja) is szerepet adott neki, mely nagy sikert hozott neki. Az\xc3\xb3ta m\xc3\xa1r meg volt a harmadik Guy Ritchie-f\xc3\xa9le film is, a Sherlock Holmes, ahol pedig a szint\xc3\xa9n gonosz karaktert, Lord Blackwoodot form\xc3\xa1lja meg. V\xc3\xa1rhat\xc3\xb3 k\xc3\xb6vetkez\xc5\x91 k\xc3\xb6z\xc3\xb6s alkot\xc3\xa1suk is, az Arthur kir\xc3\xa1ly \xc3\xa9s Excalibur t\xc3\xb6rt\xc3\xa9net\xc3\xa9t feldolgoz\xc3\xb3 film.'